
DR.30.10.2008 143 
 
 
untuk memberi insentif kepada pihak pemaju berkenaan dalam perkara ini.  Walau 
bagaimanapun, kementerian sentiasa melaksanakan penyelidikan dan pembangunan 
(R&amp;D) bagi menambah baik sektor perumahan di Malaysia termasuklah penggunaan 
teknologi terkini seperti sistem solar.  Sebelum sesuatu dasar dilaksanakan satu kajian 
terperinci perlu dilakukan bagi mengenal pasti sama ada pelaksanaan dasar tersebut 
memberikan manfaat atau sebaliknya kepada pengguna dan industri perumahan secara 
keseluruhannya. 

 Untuk makluman Ahli Yang Berhormat Sepanggar, dalam tempoh Rancangan 
Malaysia Kelapan, Kementerian Perumahan dan Kerajaan Tempatan melalui Jabatan 
Perumahan Negara telah melaksanakan dua projek PPR di kawasan Sepanggar iaitu PPR 
Kampung Warisan sebanyak 485 unit dan Kampung Kiansom Besar sebanyak 1,000 unit.  
Projek PPR Kampung Warisan telah siap pembinaannya pada tahun 2005 dan telah pun 
dibuat pengisian sepenuhnya. Walau bagaimanapun, bagi projek Kampung Kiansom Besar 
pula, kontrak ini telah ditamatkan pada 19 Februari 2008 kerana kontraktor yang dilantik 
telah gagal meneruskan pelaksanaan projek.  Pada masa ini Jabatan Perumahan Negara 
sedang memuktamadkan beberapa perkara berkaitan tanah tapak projek tersebut dengan 
kerajaan negeri sebelum proses penender semula projek tersebut yang dijadualkan pada 
awal tahun 2009 dapat dilaksanakan. 

 Tuan Yang di-Pertua, Ahli Yang Berhormat Pulai telah menggesa agar kerajaan 
memantau kemiskinan bandar yang berada dalam keadaan membimbangkan terutamanya 
di bandar besar seperti Johor Bahru. Untuk makluman Ahli Yang Berhormat, kerajaan 
sentiasa prihatin dengan kehidupan golongan miskin bandar yang dikenal pasti 
berdasarkan Pendapatan Garis Kemiskinan (PGK). Sebanyak RM740 di Semenanjung dan 
RM970 sebulan di Sabah dan Labuan serta RM860 sebulan di Sarawak.  KPKT 
melaksanakan Program Pembasmian Kemiskinan Bandar (PPKB) di mana antara projek 
ialah bantuan sewa rumah, bantuan mengurangkan beban tanggungan keluarga dan 
bantuan ihsan keluarga miskin bandar dengan hasrat untuk meningkatkan kualiti hidup 
keluarga terbabit. 

 Di samping itu PPKB juga mempunyai projek-projek yang berbentuk pembangunan 
keupayaan seperti latihan dan pendidikan yang dapat membantu keluarga menambah 
pendapatan dan seterusnya keluar daripada kemiskinan.  Penentuan PGK juga mengambil 
kira pendapatan per kapita bagi memastikan bahawa keluarga yang mempunyai 
pendapatan bulanan yang melebihi daripada PGK yang ditetapkan tetapi mempunyai 
keluarga yang ramai dengan kiraan RM185 bagi setiap ahli isi rumah di Semenanjung dan 
RM200 di Sabah dan Labuan serta RM190 di negeri Sarawak bagi membolehkan mereka 
layak dikategorikan sebagai keluarga miskin bandar dan layak mendapat bantuan PPKB. 
Untuk makluman Ahli Yang Berhormat, penentuan PGK yang ditetapkan oleh kerajaan dari 
masa ke semasa telah mengambil kos sara hidup bandar yang sentiasa berubah. 

 Tuan Yang di-Pertua, Ahli Yang Berhormat Batang Sadong mengesyorkan agar 
kemudahan asas untuk Orang Kurang Upaya disediakan bagi meningkatkan accessibility 
golongan OKU.  Untuk makluman Ahli Yang Berhormat, KPKT telah memasukkan 
keperluan penyediaan kemudahan akses untuk Orang Kurang Upaya (OKU) ke dalam 
Undang-undang Kecil Bangunan Seragam (UKBS) tahun 1984 yang berkuat kuasa pada 
tahun 1992. Mengikut undang-undang tersebut semasa mengemukakan pelan bangunan 
untuk kelulusan pihak berkuasa tempatan semua pemaju arkitek adalah diwajibkan 
menyediakan keperluan kemudahan awam untuk semua kategori bangunan awam dan 
bangunan komersial termasuk hospital, dewan orang ramai, kompleks membeli belah dan 
hotel. 

 Bagi pembangunan lama pula kementerian telah mengeluarkan garis panduan 
OKU yang diguna pakai oleh PBT untuk menggalakkan penyediaan kemudahan akses 
OKU. Bagi memastikan pelaksanaan yang berkesan, pihak kementerian akan 
meningkatkan penguatkuasaan melalui kerjasama dengan PBT. Selain daripada itu 
kementerian juga akan mengadakan kempen kesedaran berkenaan dengan penyediaan 
kemudahan kepada golongan OKU melalui siri bengkel, seminar, latihan, dialog dan 
sebagainya kepada orang ramai serta para profesional. 



Untuk makluman Ahli Yang Berhormat Sepanggar, dalam tempoh Rancangan Malaysia Kelapan, Kementerian Perumahan dan Kerajaan Tempatan melalui Jabatan Perumahan Negara telah melaksanakan dua projek PPR di kawasan Sepanggar iaitu PPR Kampung Warisan sebanyak 485 unit dan Kampung Kiansom Besar sebanyak 1,000 unit. Projek PPR Kampung Warisan telah siap pembinaannya pada tahun 2005 dan telah pun dibuat pengisian sepenuhnya. Walau bagaimanapun, bagi projek Kampung Kiansom Besar pula, kontrak ini telah ditamatkan pada 19 Februari 2008 kerana kontraktor yang dilantik telah gagal meneruskan pelaksanaan projek. Pada masa ini Jabatan Perumahan Negara sedang memuktamadkan beberapa perkara berkaitan tanah tapak projek tersebut dengan kerajaan negeri sebelum proses penender semula projek tersebut yang dijadualkan pada awal tahun 2009 dapat dilaksanakan. Tuan Yang di-Pertua, Ahli Yang Berhormat Pulai telah menggesa agar kerajaan memantau kemiskinan bandar yang berada dalam keadaan membimbangkan terutamanya di bandar besar seperti Johor Bahru. Untuk makluman Ahli Yang Berhormat, kerajaan sentiasa prihatin dengan kehidupan golongan miskin bandar yang dikenal pasti berdasarkan Pendapatan Garis Kemiskinan (PGK). Sebanyak RM740 di Semenanjung dan RM970 sebulan di Sabah dan Labuan serta RM860 sebulan di Sarawak. KPKT melaksanakan Program Pembasmian Kemiskinan Bandar (PPKB) di mana antara projek ialah bantuan sewa rumah, bantuan mengurangkan beban tanggungan keluarga dan bantuan ihsan keluarga miskin bandar dengan hasrat untuk meningkatkan kualiti hidup keluarga terbabit. Di samping itu PPKB juga mempunyai projek-projek yang berbentuk pembangunan keupayaan seperti latihan dan pendidikan yang dapat membantu keluarga menambah pendapatan dan seterusnya keluar daripada kemiskinan. Penentuan PGK juga mengambil kira pendapatan per kapita bagi memastikan bahawa keluarga yang mempunyai pendapatan bulanan yang melebihi daripada PGK yang ditetapkan tetapi mempunyai keluarga yang ramai dengan kiraan RM185 bagi setiap ahli isi rumah di Semenanjung dan RM200 di Sabah dan Labuan serta RM190 di negeri Sarawak bagi membolehkan mereka layak dikategorikan sebagai keluarga miskin bandar dan layak mendapat bantuan PPKB. Untuk makluman Ahli Yang Berhormat, penentuan PGK yang ditetapkan oleh kerajaan dari masa ke semasa telah mengambil kos sara hidup bandar yang sentiasa berubah. Tuan Yang di-Pertua, Ahli Yang Berhormat Batang Sadong mengesyorkan agar kemudahan asas untuk Orang Kurang Upaya disediakan bagi meningkatkan accessibility golongan OKU. Untuk makluman Ahli Yang Berhormat, KPKT telah memasukkan keperluan penyediaan kemudahan akses untuk Orang Kurang Upaya (OKU) ke dalam Undang-undang Kecil Bangunan Seragam (UKBS) tahun 1984 yang berkuat kuasa pada tahun 1992. Mengikut undang-undang tersebut semasa mengemukakan pelan bangunan untuk kelulusan pihak berkuasa tempatan semua pemaju arkitek adalah diwajibkan menyediakan keperluan kemudahan awam untuk semua kategori bangunan awam dan bangunan komersial termasuk hospital, dewan orang ramai, kompleks membeli belah dan hotel. Bagi pembangunan lama pula kementerian telah mengeluarkan garis panduan OKU yang diguna pakai oleh PBT untuk menggalakkan penyediaan kemudahan akses OKU. Bagi memastikan pelaksanaan yang berkesan, pihak kementerian akan meningkatkan penguatkuasaan melalui kerjasama dengan PBT. Selain daripada itu kementerian juga akan mengadakan kempen kesedaran berkenaan dengan penyediaan kemudahan kepada golongan OKU melalui siri bengkel, seminar, latihan, dialog dan sebagainya kepada orang ramai serta para profesional.